
               Nr.7c-3/355/2026
BIROUL PERMANENT

AL

CAMEREI DEPUTAŢILOR



Vă înaintăm, alăturat, raportul asupra Proiectului de Lege pentru ratificarea Acordului de parteneriat şi cooperare consolidat între Uniunea Europeana şi statele membre ale acesteia, pe de o parte, şi Republica Kârgâză, pe de altă parte, semnat la Bruxelles, la 25 iunie 2024, transmis cu adresa nr. P.L.x. 519 din  29 iunie 2026.



În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 alin (1) din Constituția României, republicată, ale art.19 alin.(1) din Legea nr.590/2003 privind tratatele și ale art.92 alin.(8) pct.1 din Regulamentul Camerei Deputaților, republicat, cu modificările ulterioare, Camera Deputaților este prima Cameră sesizată.
PREȘEDINTE,

SÁNDOR BENDE 
PARLAMENTUL ROMÂNIEI
CAMERA DEPUTAȚILOR

COMISIA PENTRU INDUSTRII ȘI SERVICII

Tel: 021.316.03.43.      Fax: 021.315.34.01.      E-mail: cp03@cdep.ro

                 Bucureşti, 08.09.2026




                                         
               Nr.7c-3/355/2026
RAPORT 

asupra proiectului de Lege pentru ratificarea Acordului de parteneriat şi cooperare consolidat între Uniunea Europeana şi statele membre ale acesteia, pe de o parte, şi Republica Kârgâză, pe de altă parte, semnat la Bruxelles, la 25 iunie 2024


În conformitate cu prevederile art.95 din Regulamentul Camerei Deputaților, republicat, cu modificările ulterioare, Comisia pentru industrii și servicii a fost sesizată spre dezbatere în fond, cu proiectul de Lege pentru ratificarea Acordului de parteneriat şi cooperare consolidat între Uniunea Europeana şi statele membre ale acesteia, pe de o parte, şi Republica Kârgâză, pe de altă parte, semnat la Bruxelles, la 25 iunie 2024, transmis cu adresa nr.P.L.x. 519 din 29 iunie 2026, înregistrat la comisie sub nr.7c-3/355 din 29 iunie 2026.



Consiliul Legislativ, cu avizul nr.395/22.04.2026, avizează favorabil proiectul de lege cu observații și propuneri. 


Proiectul are ca obiect ratificarea Acordului de parteneriat şi cooperare consolidat între Uniunea Europeană și statele membre ale acesteia, pe de o parte, şi Republica Kârgâză, pe de altă parte, semnat la Bruxelles, la 25 iunie 2024. Obiectivele și componentele Acordului vizează cooperarea internațională și cooperarea pentru dezvoltare, cu respectarea principiilor UE de politică și acțiune externă, astfel, Acordul cuprinde dispoziții privind următoarele domenii: dialogul politic, politica externă, pacea și securitatea internațională, guvernanța și drepturile omului; statul de drept; dezvoltarea și creșterea economică durabilă; teme de comerț.


Membrii Comisiei pentru industrii și servicii au examinat proiectul de lege în ședința din 08 septembrie 2026 și au hotărât, cu unanimitate de voturi, să propună plenului Camerei Deputaților adoptarea proiectului de Lege pentru ratificarea Acordului de parteneriat şi cooperare consolidat între Uniunea Europeana şi statele membre ale acesteia, pe de o parte, şi Republica Kârgâză, pe de altă parte, semnat la Bruxelles, la 25 iunie 2024, în forma transmisă de inițiator.


La lucrările comisiei au fost prezenți deputați membri ai comisiei conform listei de prezențe.



În raport cu obiectul și conținutul său, proiectul de lege face parte din categoria legilor ordinare.



În conformitate cu prevederile art.75 alin (1) din Constituția României, republicată, ale art.19 alin.(1) din Legea nr.590/2003 privind tratatele și ale art.92 alin.(8) pct.1 din Regulamentul Camerei Deputaților, republicat, cu modificările ulterioare, Camera Deputaților este prima Cameră sesizată.

            PREȘEDINTE,                                                SECRETAR
         SÁNDOR BENDE                                      MANTA CLAUDIU
Consilier parlamentar, Ovidiu FULGA

